91 nafar “Bilayn” ishchisi karantin poligoniga joylashtirildi — Toshkent viloyati hokimligi

Toshkent viloyati hokimiligi viloyatda koronavirus infeksiyasiga qarshi olib borilayotgan ishlar to‘g‘risida axborot berdi.
11 may soat 20:00 holatiga ko‘ra, Yuqori Chirchiq karantin poligonida 6384 nafar, “Umid Gulshani” oromgohida 44 nafar, Zangiota tumani yuqumli kasalliklar shifoxonasida 65 nafar, Quyi Chirchiq tumani tug‘ruq kompleksida 33 nafar, Parkent TTBda 202 nafar, Yangiyo‘l TTBda 150 nafar, Zangiota TTBda 225 nafar, Quyi Chirchiq TTBda 441 nafar fuqaro karantinga olingan.
Viloyatda jami 7544 nafar fuqaro statsionar sharoitda karantinga olingan. Uy sharoitida 6520 nafar fuqaro karantinga olingan bo‘lib, bunda xonadonlar soni 1203 ta, oilalar soni esa 1297 tani tashkil etadi.

Toshkent viloyatida doimiy ro‘yxatda turgan fuqarodan 207 nafarida koronavirus kasalligi tasdiqlangan bo‘lib, 128 nafar fuqaro sog‘ayib, tibbiy reabilitatsiya markazlariga va yashash manzillariga yuborildi.
Viloyat bo‘yicha: 203 nafar terapevt, 122 nafar reanimatolog, 82 nafar infeksionist, 132 nafar epidemiolog, jami 539 nafar shifokor, 4246 nafar o‘rta va kichik tibbiy xodimlari safarbar qilingan.
Amalga oshirilgan ishlar:
Yuqori Chirchiq hamda O‘rta Chirchiq tumanidan nevropatolog, travmatolog, kardiolog, ginekolog, gastroenterolog Yuqori Chirchiq karantin poligoniga fuqarolarga tibbiy yordam ko‘rsatish uchun yuborildi.